Innhald

# Setja inn og redigera fotnotar og sluttnotar

Fotnotar refererer til meir informasjon om eit emne nedst på sida, medan sluttnotar refererer til informasjon på slutten av dokumentet. LibreOffice nummererer fotnotar og sluttnotar automatisk.

## Å setja inn fotnotar og sluttnotar

1. Trykk på den staden i dokumentet der du vil plassera referansepunktet til fot-/sluttnoten.

2. Vel Set inn → Fotnote og sluttnote → Set inn spesiell fotnote/sluttnote.

3. Vel formatet du vil bruka i området Nummerering. Viss du vel Teikn, trykk på knappen Vel og vel teiknet du vil bruka på fotnoten.

4. I området Type, vel Fotnote eller Sluttnote.

5. Trykk OK.

6. Skriv inn fot-/sluttnoten.

Du kan også setja inn fotnotar ved å trykkja på ikonet Set inn fotnote direkte på verktøylinja Set inn.

Du kan setja inn sluttnoter direkte ved å trykkja på ikonet Set inn sluttnote på verktøylinja Standard eller Set inn, eller velja Set inn → Fotnote og sluttnote → Sluttnote.

## Å redigera ein fotnote eller ein sluttnote

- Musepeikaren endrar seg til ei hand når du held musa over referansepunktet til ein fotnote eller sluttnote i dokumentet.

- For å redigera ein tekst i ein fotnote, klikk på fotnoten eller trykk på ankeret for fotnoten i teksten eller trykk Kommando Ctrl + Shift + Page Down

- For å endra formatet på ein fotnote, klikk i fotnoten og trykk på Cmd + T F11 for å opna stilhandsamaren. I denne høgreklikkar du på «Fotnote» i lista og deretter Endra.

- For å gå frå ein fotnote eller sluttnote til referansepunktet i teksten, trykk «Page Up».

- For å redigera nummereringseigenskapane for fotnote- og sluttnoteteikn, trykk framføre ankeret og vel Rediger → Referanse → Fotnote eller sluttnote.

- For å endra formateringa LibreOffice brukar på fot- og sluttnotar, vel Verktøy → Innstillingar for fotnotar og sluttnotar.

- For å redigera eigenskapane for tekstområdet for fot- og sluttnotar, vel Format → Sidestil og trykk på fana Fotnote.

- For å fjerna ein fotnote, slett fotnoteteiknet i teksten.

Du kan også laga snøggtastar for å setja inn, redigera eller navigera til fotnotar og sluttnotar. Vel fana Verktøy → Tilpass → Tastatur og skriva notar i feltet for funksjonar for å sjå kva som er mogleg.

Liknande emne

Avstand mellom fotnotar

Fotnotar/Sluttnotar

Laga ein snøggtast