Innhald

# Vilkår – Alle celler

Tek i bruk vilkårsformatering på samlinga av celler definert i det merkte området. Formateringa vert teken i bruk for innhaldet av heile området.

## Fargeskala

Brukar ein fargeskala med ein tofarga eller trefarga fargeovergang på dette området avhengig av verdien i kvar celle.

For å bruka denne funksjonen …

#### Frå menylinja:

Vel Format → Vilkårsformatering → Fargeskala

#### Frå brukargrensesnittet med faner:

Vel Heim → Betinga → Fargeskala.

#### Frå verktøylinjer:

Fargeskala

### Vilkår

Utrekninga av fargeskalaen er avhengig av 2 eller 3 vilkår som er definerte slik:

- Min (Maks): reknar ut ved å bruka minimumsverdien (maksimumsverdien) i området.

- Verdi: ein fast verdi. Skriv inn verdien i tekstboksen.

- Persentil: Ein persentil er kva av dei 99 verdiane som delar dei sorterte dataa i 100 like delar, slik at kvar del representerer 1\/100 av utvalspopulasjonen. Ein persentil returnerer verdien for ein dataserie som går frå den minste til den største verdien i eit sett med data. For P = 25 betyr persentilen den første kvartilen. P = 50 er også MEDIAN til datasettet. Skriv inn persentilverdien i tekstboksen. Gyldige verdiar er frå 0 til 100.

- Prosent: ein fast verdi som representerer prosentandelen av minimum (maksimum) av lengda definert av minimumsverdien og maksimumsverdien i området. Eit minimum på 10 % vel verdiane mindre enn 10 % av segmentet (min, maks). Eit maksimum på 80 % vel ut verdiar over 80 % av segmentet (min, maks). Gyldige verdiar er frå 0 (null) til 100. Ikkje skriv inn prosentteiknet (%).

- Formel; Eit formeluttrykk som byrjar med likskapsteiknet (=) som reknar ut ein numerisk verdi. Verdiane kan vera tal, datoar og klokkeslett. Skriv inn formelen i tekstboksen.

## Datalinja

Valet i datalinja vil fylla cella einsfarga eller med ein fargeovergang i høve til talverdien i cella.

For å bruka denne funksjonen …

#### Frå menylinja:

Velg Format → Vilkårsformatering → Datalinje

#### Frå brukargrensesnittet med faner:

Vel Heim → Betinga → Datalinje.

#### Frå verktøylinjer:

Datalinje

### Vilkår

Utrekninga av fyll for linjeområdet er avhengig av vilkåra nedanfor:

- Automatisk: reknar ut ved å bruka høgaste og lågaste verdi i området.

- Min (Maks): reknar ut ved å bruka minimumsverdien (maksimumsverdien) i området.

- Verdi: ein fast verdi. Skriv inn verdien i tekstboksen.

- Persentil: Ein persentil er kva av dei 99 verdiane som delar dei sorterte dataa i 100 like delar, slik at kvar del representerer 1\/100 av utvalspopulasjonen. Ein persentil returnerer verdien for ein dataserie som går frå den minste til den største verdien i eit sett med data. For P = 25 betyr persentilen den første kvartilen. P = 50 er også MEDIAN til datasettet. Skriv inn persentilverdien i tekstboksen. Gyldige verdiar er frå 0 til 100.

- Prosent: ein fast verdi som representerer prosentandelen av minimum (maksimum) av lengda definert av minimumsverdien og maksimumsverdien i området. Eit minimum på 10 % vel verdiane mindre enn 10 % av segmentet (min, maks). Eit maksimum på 80 % vel ut verdiar over 80 % av segmentet (min, maks). Gyldige verdiar er frå 0 (null) til 100. Ikkje skriv inn prosentteiknet (%).

- Formel; Eit formeluttrykk som byrjar med likskapsteiknet (=) som reknar ut ein numerisk verdi. Verdiane kan vera tal, datoar og klokkeslett. Skriv inn formelen i tekstboksen.

### Fleire innstillingar

Dialogvindauget for datalinja vert opna slik at du kan setja inn detaljar for visinga av datalinja.

#### Skriv inn verdiar

Same som vilkåra ovanfor.

#### Linjefarge

Vel farge for positive og negative verdiar.

#### Fyll

- Fargeovergang: set ein fargeskala mellom fargen for positive (negative) verdiar og kvit.

- Farge: Bruk den positive (negative) fargen for heile linja utan fargeovergang.

#### Akse

Set plasseringa for den loddrette aksen i datalinja. Verdiane er

- Automatisk: plasser den loddrette aksen i midten av maksimums- og minimums-verdiane.

- Midten: Set den loddrette aksen i midten av kolonnen.

- Ingen: Ikkje vis den loddrette aksen.

#### Søylelengder

Set minste (største) lengda på datalinja som prosent av kolonnebreidda.

#### Vis berre søylene

Ikkje vis verdiar i cella, berre datalinjene.

## Ikonsett

Legg til eit ikon i cella basert på verdien i høve til dei gjevne tersklane. Fleire ikonsett er tilgjengelege.

For å bruka denne funksjonen …

#### Frå menylinja:

Vel Format → Vilkårsformatering → Ikonsett

#### Frå brukargrensesnittet med faner:

Vel Heim → Betinga → Ikonsamling.

#### Frå verktøylinjer:

Ikonsett

### Tilgjengelege ikonsett

- 3, 4 eller 5 piler

- 3, 4 eller 5 grå piler

- 3 flagg

- 3 - trafikklys 1 og 2 (to ulike utformingar)

- 3 smilefjes 1 og 2

- 3 - symbol

- 4 - sirklar frå raudt til svart

- 4 eller 5 rangeringar

- 5 - kvarte

- 5 - boksar

### Vilkår for tersklar

Vilkåra for å setja grensene for kvart ikon kan setjast opp slik

- Verdi: ein fast verdi. Skriv inn verdien i tekstboksen.

- Persentil: Ein persentil er kva av dei 99 verdiane som delar dei sorterte dataa i 100 like delar, slik at kvar del representerer 1\/100 av utvalspopulasjonen. Ein persentil returnerer verdien for ein dataserie som går frå den minste til den største verdien i eit sett med data. For P = 25 betyr persentilen den første kvartilen. P = 50 er også MEDIAN til datasettet. Skriv inn persentilverdien i tekstboksen. Gyldige verdiar er frå 0 til 100.

- Prosent: ein fast verdi som representerer prosentandelen av minimum (maksimum) av lengda definert av minimumsverdien og maksimumsverdien i området. Eit minimum på 10 % vel verdiane mindre enn 10 % av segmentet (min, maks). Eit maksimum på 80 % vel ut verdiar over 80 % av segmentet (min, maks). Gyldige verdiar er frå 0 (null) til 100. Ikkje skriv inn prosentteiknet (%).

- Formel; Eit formeluttrykk som byrjar med likskapsteiknet (=) som reknar ut ein numerisk verdi. Verdiane kan vera tal, datoar og klokkeslett. Skriv inn formelen i tekstboksen.

Liknande emne

Vikårsformatering

Korleis bruka sida for ikonsett ved vilkårsformatering i TDF-Wiki.

Korleis bruka sida for fargeskala ved vilkårsformatering i TDF-Wiki.