Innhald

# Feilmeldingssverktøyet

Feilmeldingsverktøyet vert opna automatisk når eit program krasjar.

Feilmeldingsverktøyet samlar inn all informasjon som programutviklarane treng for å gjera koden betre, slik at dei kan hindra at den same feilen oppstår i seinare versjonar av programmet. Vi oppfordrar deg til å senda inn feilmeldinga som vert laga. På denne måten hjelper du oss til å gjera programma betre.

## Startar feilrapporteringsverktøyet

Ved dei fleste programkrasja vil feilrapporteringsverktøyet starta automatisk.

## Sender feilrapporten

Merk avkryssingsfeltet om du ønskjer å starta LibreOffice på nytt i sikker modus. Trykk deretter på knappen Send krasjrapporten.

Når ein krasjrapport er sendt inn, vert det opna eit vindauge med adressa for rapporten. Kopier adressa og lim ho inn i ein nettlesar for å sjå rapporten.

Du får ikkje noko svar på krasjrapporten. Treng du hjelp, sjå innom Community Assistance for å få ei oversikt over dei ulike moglegheitene.

## Kva data vert sende?

Krasjrapporten sender informasjon om feiltypen som var årsak til krasjet og prosessminneinnhaldet på tidspunktet då det sjedde. Minneinnhaldet inneheld: ei liste over nedlasta bibliotek og versjonsnummeret deira; ei liste over gjeldande trådar med innhaldet i stabelminnet deira og prosessorregistertilstandar. Minnesporinga vert samla lokalt av standard systemverktøy: dbghelp.dll på Windows-system; clone(), ptrace() og /proc på Linux-system.

Det vert også send informasjon om LibreOffice-versjonen, namn og versjon på operativsystemet og maskinvaren (CPU-type og funksjonar; total RAM; grafisk eining og drivar).

Krasjrapporten er anonym. Det vert ikkje sendt identifikasjonsinformasjon og heller ikkje noko dokumentinnhald. Rapportdataa vert sende som ein fleirdelt HTTP POST-førespurad. Sjå også personvernreglane - avsnitt 1.XI

Leverandørar som Ubuntu og Apple pakkar sine eigne krasjrapportar i sin versjon av LibreOffice. Ingen data vert sende til The Document Foundation.