Innhald

# Overskriftsnummerering

Spesifiser nummereringsformatet som vert brukt for automatisk nummerering av overskrifter i det gjeldande dokumentet.

For å bruka denne funksjonen …

#### Frå menylinja:

Vel Verktøy → Overskriftsnummerering

#### Frå verktøylinjer:

Overskriftnummerering

Nummerering av overskrifter vert gjort ved å setja eit nummereringsskjema for avsnittsstilar som vert brukte som overskrifter. Disposisjonsnivået som er tilordn avsnittsstilen, viser plasseringa av ei overskrift i dokumentstrukturen. Det kan setjast eit nummereringsskjema for kvart disposisjonsnivå.

Som standard tildeler LibreOffice dei førehandsdefinerte avsnittsstilane «Overskrift [1–10]» til dei tilsvarande disposisjonsnivåa (1–10) i dialogvindauget. Du kan bruka dialogvindauget til å tilordna ein annan avsnittsstil til eit disposisjonsnivå. Berre éin avsnittsstil kan tilordnast kvart disposisjonsnivå.

Viss du vil ha nummererte overskrifter, vel Verktøy → Overskriftsnummerering. Denne kommandoen opnar eit dialogvindauge der du kan tilordna nummereringsskjema til avsnittsstilar som vert brukte for overskrifter. Ikkje bruk ikonet Slå sortert liste av/på på formateringslinja eller dialogvindauget Format → Punkt og nummerering.

## Nummerering

Spesifiserer talformatet for overskriftsnummerering i det gjeldande dokumentet.

## Plassering

Set innrykking-, avstand- og justeringsinnstillingar for nummereringssymbola, som tal eller punktteikn, i sorterte eller usorterte lister.

### Last inn/lagra

Lagrar eller lastar eit nummereringsformat for overskrifter. Lagra nummereringsformat er tilgjengelege for å lastast inn i andre tekstdokument.

Knappen Last inn/lagra er tilgjengeleg berre for overskriftsnummerering. Bruk listestilar for å lagra formatering for sorterte og usorterte lister.

### Namnlaus 1 - 9

Vel eit førehandsdefinert nummereringsformat. Til å byrja med er formata «Utan_namn [1–9]» tomme. Du kan lagra innstillingane dine som eit nummereringsformat ved å bruka Lagra som. Lagra format vert viste i menyen med namnet du skreiv inn.

### Lagra som

Opnar eit dialogvindauge der du kan lagra dei gjeldande innstillingane for nummerering og plassering på alle nivå. Lagra innstillingar er tilgjengelege for bruk i andre dokument.

### Tilbakestill

Set endringane som er gjort i den gjeldande fana tilbake til slik dei var då dialogvindauget vart opna.

Liknande emne

Nummerering for overskrifter

### Overskrift

Alle avsnitt med eit disposisjonsnivå som ikkje er [Ingen] er ei overskrift.

Avsnittsstilane med namna «Overskrift N» (der N er eit tal frå 1 til 10) har disposisjonsnivået sett som standard til talet som svarar til talet i namnet på avsnittsstilen. For eksempel har avsnittsstilen «Overskrift 2» disposisjonsnivå 2. Kvar av avsnittsstilane «Overskrift N» er ei overskrift fordi dei har eit disposisjonsnivå som ikkje er [Ingen]. Viss disposisjonsnivået til eit avsnitt eller avsnittsstilen (for eksempel «Overskrift 2») vert endra til [Ingen], er avsnittet ikkje lenger ei overskrift. Namnet på avsnittsstilen har ingenting å seia for om eit avsnitt er ei overskrift eller ikkje, berre disposisjonsnivået er relevant.