Innhald

# Plassering

Set innrykking-, avstand- og justeringsinnstillingar for nummereringssymbola, som tal eller punktteikn, i sorterte eller usorterte lister.

For å bruka denne funksjonen …

Vel Format → Punkt og nummerering og fana Plassering.

Vel Vis → Stilar (Kommando + T F11) → vel Listestilar → sprettoppmenyen for ei oppføring → vel fana Ny/Rediger stil → Plassering.

Vel Stilar → Handsam stilar – vel listestilar – sprettoppmenyen for ei oppføring → vel fana Ny/Rediger → Plassering.

Vel fana Verktøy → Overskriftsnummerering → Plassering.

## Nivå

Vel nivået/nivåa du vil endra. For å bruka innstillingane på alle nivåa, vel «1-10».

## Posisjon og avstand

Denne sida viser posisjonskontrollane brukte i alle versjonar av LibreOffice Writer. Nokre dokument, laga med andre program, brukar andre måtar for å plassering og avstand. Viss du opnar slike dokument vert posisjonskontrollane som er dokumentert i Posisjon for listestilar (eldre) viste.

### Justert til

Skriv inn avstanden frå venstremargen som nummereringssymbolet skal justerast til.

### Justering

Set justeringa for nummereringssymbola. Vel «Venstre» for å justera symbola til å byrja rett ved posisjonen i «Juster til». Vel «Høgre» for å justera symbola til å slutta rett før denne posisjonen. Vel «Midtstilt» for å midtstille symbolet ved denne posisjonen.

Justering av nummereringa påverkar ikkje justeringa av avsnittet.

### Følgd av

Vel elementet som skal følgja nummereringa: ein tabulator, eit mellomrom, eit linjeskift eller ingenting.

### Tabulering ved

Viss du vel at ein tabulator skal følgja nummereringa, kan du fylla inn ein positiv verdi som plassering for tabulatoren.

### Innrykk til

Skriv inn avstanden frå venstremargen til byrjinga av alle linjene i det nummererte avsnittet som følgjer første den linja.

### Standard

Stiller tilbake verdiane for innrykk og mellomrom til standardverdiane.

#### Last inn/lagra

Lagrar eller lastar eit nummereringsformat for overskrifter. Lagra nummereringsformat er tilgjengelege for å lastast inn i andre tekstdokument.

Knappen Last inn/lagra er tilgjengeleg berre for overskriftsnummerering. Bruk listestilar for å lagra formatering for sorterte og usorterte lister.

### Førehandsvising

Viser ei førehandsvising av det gjeldande utvalet.

### Tilbakestill

Set endringane som er gjort i den gjeldande fana tilbake til slik dei var då dialogvindauget vart opna.

### Bruk

Brukar endringar i alle kategoriane utan å lukka dialogvindauget. Kan ikkje tilbakestillast med Tilbakestill.

Desse kontrollane kjem fram berre når du endrar ein listestil.

Liknande emne

Posisjon for listestilar (eldre)

Justering

Innrykk av avsnitt