Innhald

# X-/Y-feilstolpar

Bruk dialogvindauget X- eller Y-feilstolpar for å visa feilstolpane for 2D-diagram.

Viss eit element i ein dataserie er merkt, vil denne kommandoen berre verka på denne. Viss ingen element er merkte, vil denne kommandoen verka på alle dataseriane.

For å bruka denne funksjonen …

Vel Set inn → X-feilstolpar eller Set inn → Y-feilstolpar (diagram)

Ein feilstolpe er ei indikatorlinje som går over eit område frå x/y - (negativ) til x/y + (positiv) feilverdi. I dette tilfellet er x eller y verdien av datapunkta. Når «standardavviket» er merkt, er x eller y middelverdien for dataserien. NegativFeilverdi og positivFeilverdi er verdiane rekna ut av feilstolpefunksjonen eller er gjeve spesielt.

Menykommandoen Set inn → X-/Y-feilstolpar er berre tilgjengeleg for 2D-diagram.

## Feilkategori

I feltet Feilkategori kan du velja korleis feilkategorien skal visast.

### Ingen

Ikkje vis feillinjene.

### Konstantverdi

Viser konstantverdiar som er sette i parameterområdet.

### Prosentdel

Viser ein prosentdel. Visinga refererer til det tilhøyrande datapunktet. Set prosentverdien i området for parameter.

### Funksjonar

Vel ein funksjon for å rekna ut feilstolpane.

Standardfeil: Viser standardfeilen.

Varians: Viser variansen rekna ut frå talet på datapunkt og dei respektive verdiane deira.

Standardavvik: Viser standardavviket (kvadratrota av variansen). Ulikt andre funksjonar, vert feilstolpane sentrerte på middelverdien.

Feilmargin: Viser den høgaste feilmarginen i prosent i forhold til den høgaste verdien i datagruppa. Set prosenten i området for parameter.

### Celleområde

Vel Celleområde og vel celleområdet som dei positive og negative feilstolpane skal hentast frå.

### Frå datatabell

For eit diagram som har sine eigne data kan feilstolpeverdiane skrivast inn i datatabellen for diagrammet. Datatabellen vil visa tilleggskolonnar med namngjeve som positive X- eller Y-feilstolpar og negative X- eller Y-feilstolpar.

### Same verdi for begge

Merk av denne for å bruka dei positive feilverdiane også som negative feilverdiane. Du kan berre endra verdien i feltet «Positiv (+)». Denne verdien vert automatisk kopiert inn i feltet «Negativ (-)»

## Feilindikator

Gjev feilindikatoren.

### Positiv og negativ

Vis positive og negative feilstolpar.

### Positiv

Vis berre positive feilstolpar.

### Negativ

Vis berre negative feilstolpar.

Liknande emne

Trendlinjer