Innhald

# LibreOffice Calc-funksjonar

LibreOffice Calc er eit rekneark som du kan bruka til å rekna ut, analysera og handsama data. Du kan òg opna og arbeida med rekneark frå Microsoft Excel.

## Utrekningar

LibreOffice Calc gjev deg mange funksjonar for mellom anna statistikk og finans, som du kan bruka til å laga formlar som gjer komplekse utrekningar med dataa.

Du kan òg få hjelp frå funksjonsvegvisaren til å laga formlar.

## «Kva om»-utrekningar

Ein nyttig funksjon er å kunna visa resultata dersom du endra ein enkelt faktor i utrekningar som er sette saman av fleire faktorar. Du kan for eksempel sjå korleis endringar i nedbetalingstida for eit lån påverkar renta eller avdraga. Du kan òg handsama store tabellar med førehandslaga scenario.

## Databasefunksjonar

Bruk rekneark til å stilla opp, lagra og filtrera dataa.

I LibreOffice Calc kan du dra og sleppa tabellar frå databasar. Du kan òg bruka rekneark som datakjelde for brevfletting i LibreOffice Writer.

## Oppstilling av data

Med eit par museklikk kan du visa eller gøyma visse område i reknearket, formatera områda etter visse vilkår eller snøgt rekna ut delsummar og summar.

## Dynamiske diagram

Med LibreOffice Calc kan du presentera informasjon frå reknearka i dynamiske diagram som endrar seg når dataa vert endra.

## Opna og lagra Excel-filer

LibreOffice har filter som både kan opna og lagra Excel-filer og ei rekkje andre filtypar.