Innhald

# Lysbileteeigenskapar Sideegienskapar

Vel sidemarg, utsjånaden på ein- og fleirsidige dokument, sidenummerering og papirformat.

For å bruka denne funksjonen …

Vel fana Lysbilete → Innstillingar → Lysbilete.

Vel fana Side → Innstillingar → Side.

Vel fana Format → Sidestil → Side.

Vel Vis → Stilar (Kommando + T)(F11) opna sprettoppmenyen for ein sidestil og vel fana Ny/Rediger stil → Side.

Vel fana Format → Sidestil → Side.

Vel Vis → Stilar (Kommando + T)(F11) – opna sprettoppmenyen for ein sidestil og vel fana Ny/Rediger stil → Side.

Vel fana Format → Sidestil → Side (Writer).

Merkja det største utskriftsområdet på ei side

## Papirformat

Vel frå ei liste med førehandsgjevne papirstorleikar, eller vel eit eige format.

### Format

Vel ein førehandsdefinert papirstorleik eller lag eit tilpassa format ved å gje dimensjonane for papiret i felta Høgd og Breidd.

Lysbileteformata «Skjermvising (4 : 3)», «Skjermvising (16 : 9)» og «Skjermvising (16 : 10)» vert brukte for å vera kompatibel med Microsoft PowerPoint.

### Breidd

Viser breidda til det valde papirformatet. Skriv inn ein verdi her om du vil velja eit eige papirformat.

### Høgd

Viser høgda på det valde papirformatet. Skriv inn ein verdi her om du vil velja eit eige papirformat.

### Papirretning

Vel papirretning for vising og utskrift.

#### Ståande

Viser og skriv ut dokumentet med ståande papirretning.

#### Liggjande

Viser og skriv ut dokumentet med liggjande papirretning.

### Tekstretning

Vel tekstretninga som skal brukast i dokumentet. Tekstretninga «høgre-til-venstre (loddrett)» vil rotera alle utformingsinnstillingane 90 grader, unnateke topp- og botntekstar.

Tekstretning vert berre vist viss Asiatisk eller Kompleks tekstutforming (= CTL) er slått på i LibreOffice → Innstillingar Verktøy → Innstillingar → Språkinnstillingar → Språk.

### Førehandsvis felt

Viser ei førehandsvising av det gjeldande utvalet.

### Papirskuff

Vel papirkjelda til skrivaren du nyttar. Du kan også bruka ulike papirmagasin for ulike sidestilar. For eksempel kan du bruka ei eiga skuffe til førstesidestilen og ha brevark med brevhovud i denne skuffa.

## Margar

Vel kor langt det skal vera mellom kantane på sida og dokumentteksten.

### Venstre / Indre

Skriv inn kor mykje ledig plass det skal vera mellom den venstre kanten av sida og teksten.Viss du brukar den spegelvende sideutforminga, skriv inn kor mykje ledig plass det skal vera mellom den indre tekstmargen og kanten av sida.

### Høgre / Ytre

Skriv inn kor mykje ledig plass det skal vera mellom den høgre kanten av sida og teksten.Viss du brukar den spegelvende sideutforminga, skriv inn kor mykje ledig plass det skal vera mellom den ytre tekstmargen og kanten av sida.

### Innbindingsmarg

Vel kor stort mellomrom det skal vera mellom venstre kant på papiret og venstre marg i dokumentet. Viss du brukar spegelvendt sideutforming, skriv inn kor stor avstanden skal vera mellom den indre tekstmargen og den indre kanten av sida.

### Topp

Vel kor stort mellomrom du vil ha mellom øvre kant av sida og teksten i dokumentet.

### Botn

Vel kor stort mellomrom du vil ha mellom nedre kant av sida og teksten i dokumentet.

## Utformingsinnstillingar

### Sideoppsett

Bestemmer om den gjeldande stilen skal brukast på partals- eller oddetalssider eller begge.

#### Høgre og venstre

Den gjeldande sidestilen viser både partals- og oddetalssider med høgre- og venstremargar slik dei er sette.

#### Spegelvendt

Den gjeldande sidestilen viser både partals- og oddetalssider med indre- og ytre margar slik dei er sette. Bruk denne utforminga om du ønskjer å binda inn sidene som ei bok. Bruk innbindingsområdet som den «indre» margen.

#### Berre høgre

Den gjeldande sidestilen viser berre oddetalssider (høgresider). Partalssider vert viste som blanke sider.

#### Berre venstre

Den gjeldande sidestilen viser berre partalssider (venstresider). Oddetalssider vert viste som blanke sider.

### Lysbilete Sidetal

Vel det formatet for biletnummerering du ønskjer å bruka for den gjeldande lysbiletstilen.

Vel formatet for sidetal som du vil bruka i den gjeldande sidestilen.

### Referansestil

Vel avsnittsstilen du vil bruka som referanse for å setja opp teksten i den valde sidestilen. Skrifthøgda du spesifiserer i referansestilen bestemmer avstandane i det loddrette rutenettet.

### Bruk «Lås til registerlinjene»

Justerer teksten i den valde sidestilen til eit loddrett rutenett. Rasteringa av nettet vert bestemt med Referansestil.

### Plassering av innbindingsmargen

Let deg velja om innbindingsmargen i det gjeldande dokumentet skal setjast til venstre på sidene (standard) eller øvst på sida når dokumentet vert vist.

### Tabelljustering

Set innstillingane for justeringa av cellene på ei utskriven side.

#### Vassrett

Miststiller cellene vassrett på den utskrivne sida.

#### Loddrett

Miststiller cellene loddrett på den utskrivne sida.

### Tilpass objektet til papirformatet

Skalerer teikneobjekta slik at dei passar inn på arkformatet du har vald. Oppstillinga av teikneobjekta vert ikkje endra.

Liknande emne

Endra måleeiningar

Utskriving med linjene låste til registerlinjene (sett i kegel)