Innhald

# Set inn manuelt skift

Set inn eit manuelt linjeskift, spalteskift eller sideskift der skrivemerket står.

For å bruka denne funksjonen …

Vel Set inn → Fleire slag skift → Manuelt skift

## Type

Vel kva type skift du vil setja inn.

### Linjeskift

Avsluttar den gjeldande linja og flytt den funne teksten til høgre for markøren til neste linje utan å laga nytt avsnitt.

Omstartstaden spesifiserer kvar neste linje skal byrja etter eit linjeskift.

Moglege verdiar vert viste nedanfor.

Opphavleg tekstutforming:

Verdi | Formateringsteikn | Meining
--- | --- | ---
[Ingen] |  | Hald fram like etter den gjeldande linja.
Neste heile linje |  | Hald fram ved neste heile linje, det vil seia nedføre alle forankra objekt som kryssar den gjeldande linja.
Venstre |  | Hald fram på neste linje som er frigjort på venstre side.
Høgre |  | Hald fram på neste linje som er frigjort på høgre side.

Standardverdien for linjeskiftet er ingen.

Du kan også setja inn eit linjeskift ved å trykkja Shift+ Enter.

### Kolonneskift

Set inn eit manuelt spalteskift (i eit oppsett med fleire spalter) og flytt den funne teksten til høgre for markøren til byrjinga av neste spalte. Eit manuelt spalteskift vert vist med ei ikkje utskrivbar ramme øvst i den nye spalta.

Du set inn eit spalteskift ved å trykkja Kommando Ctrl + Shift + Enter.

### Sideskift

Set inn eit manuelt sideskift. Teksten som står til høgre for skrivemerket vert flytt til byrjinga av neste side. Sideskiftet vert vist som ein strek øvst på den nye sida (streken vert ikkje skriven ut).

Du kan også setja inn eit sideskift ved å trykkja på Kommando Ctrl + Enter. Dersom du ønskjer å bruka ein annan sidestil på den neste sida, må du bruka menykommandoen for å setja inn eit manuelt sideskift.

### Sidestil

Vel sidestilen for sida som kjem etter det manuelle sideskiftet.

For å byta mellom liggjande og ståande retning, vel Standard sidestil for å bruka ståande retning eller stilen Liggjande for å bruka liggjande retning.

### Endra sidetal

Gjev sida som kjem etter det manuelle sideskiftet eit bestemt sidetal. Dette er berre mogleg dersom du gjev ein annan sidestil til sida etter det manuelle sideskiftet.

### Sidetal

Skriv inn sidenummeret for sida som kjem etter det manuelle sideskiftet.

Du kan visa eit manuelt sideskrift ved å velja Vis formateringsmerke.

Liknande emne

Setja inn og fjerna sideskift

Endra sideretning (liggjande eller ståande)