Innhald

# Omgjering av måleeiningar

I nokre dialogvindauge kan du skriva inn måleeiningar i boksane. Viss du berre skriv inn ein numerisk verdi, vert standardeininga brukt.

Du vel standard måleeining for Writer-dokument i LibreOffice → Innstillingar Verktøy → Innstillingar → LibreOffice Writer → Generelt. Du kan gjera tilsvarande for Calc, Draw og Impress ved å opna eit dokument av den typen og velja Generelt på same måten som i Writer.

I felt for lengdeeiningar kan du òg leggja til ei forkorting av måleeininga, som i denne lista:

Forkorting av måleeiningar | Forklaring
--- | ---
mm | Millimeter
cm | Centimeter
in eller " | Tommar
pi | Pica
pt | Punkt

Desse formlane reknar om mellom einingane:

- 1 cm = 10 mm

- 1 tomme = 2.54 cm

- 1 tomme = 6 pica = 72 punkt

I eit tekstdokument kan du for eksempel velja Format → Avsnitt → Innrykk og mellomrom. Ønskjer du å rykkja inn avsnittet med ein cm, skriv du inn 1 cm i feltet «Før tekst». Vil du rykke inn avsnittet med ein tomme, skriv du inn 1 in eller 1".

Dersom du vil velja den høgaste eller lågaste verdien, kan du klikka i feltet og trykkja på tastane Page Up eller Page Down.

Liknande emne

Velja måleeiningar