Innhald

# Setja inn tabellar

Det finst fleire måtar å oppretta ein tabell i eit tekstdokument på. Du kan setja inn ein tabell frå ei verktøylinje, gjennom ein menyfunksjon eller frå eit rekneark.

## Slik set du inn ein tabell frå ei verktøylinje

1. Plasser skrivemerket på den staden i dokumentet der du vil setja inn tabellen.

2. Klikk på pila nær ikonet Tabell på verktøylinja Standard eller Set inn.

3. Dra i tabellrutenettet for å velja talet på rader og kolonnar du vil ha, og slepp deretter.

For å avbryta, dra til den andre sida til Avbryt dukkar opp i førehandsvisinga av rutenettet.

## Slik set du inn ein tabell med ein menykommando

1. Plasser skrivemerket på den staden i dokumentet der du vil setja inn tabellen.

2. Vel Tabell → Set inn tabell.

3. Skriv inn talet på rader og kolonnar i området Storleik.

4. Merk innstillingane du ønskjer og trykk på OK.

## Slik set du inn ein tabell frå eit Calc-rekneark

1. Opna LibreOffice Calc-reknearket som inneheld celleområdet du vil setja inn.

2. Dra for å markera celler i reknearket.

3. Vel Rediger → Kopier.

4. Gjer éin av desse i tekstdokumentet:

- Vel Rediger → Lim inn. Celleområdet vert limt inn som eit OLE-objekt. Dobbeltklikk på objektet for å redigera det.

- Vel Endra → Former og éin av desse:

Innstillingar | Vert sett inn som …
--- | ---
LibreOffice 25.2-rekneark | OLE-objekt – som ved Kommando Ctrl + V eller dra og slepp.
GDIMetaFile | Bilete
Punktbilete | Bilete
HTML | HTML-tabell
Uformatert tekst | Berre tekst, tabulatorar som skiljeteikn
Formatert tekst [RTF] | Teksttabell
DDE-lenkje | Tabellstruktur og innhald, utan formatering. Med oppdatering

### Dra og sleppa eit celleområde frå eit Calc-regneark

1. Opna LibreOffice Calc-reknearket som inneheld celleområdet du vil setja inn.

2. Dra for å markera celler i reknearket.

3. Trykk og hald nede museknappen ei av dei merkte cellene.

4. Dra dei merkte cellene inn i tekstdokumentet.

Liknande emne

Merkja tabellar, rader og kolonnar

Sletta tabellar eller innhaldet i ein tabell

Sjølvvalde kantlinjer i tekstdokument